ኣብ ትግራይ ዝተጀመረ 'ሓደገኛ' ወፍሪ ምጽራይ 'ባንዳታት' ኣሃዳውያንን ፌደራሊስትን ዝካሰስሉ ፖለቲካ ኢትዮጵያ "ንወላዲተይ ወድኺ ንምንታይ ናብ ገዛ ተእትውዮ ኢሎም ኣፈራሪሖማ"፡ ኣይተ ሃያሉ ጎደፋይ እቲ ማሕበር ዝቐረበሉ ዝርዝር ክሲ ከምዘይፈልጥዎ ዝገለፀ እቲ ኣቦ ወንበር፡ ብፅሑፍ ንዝመፅአ ነገር ብፅሑፍ ክንምልስ መሰል ዋላ'ኳ እንተሃለወና፡ እዚ መሰል እዚ ኣይተውሃበናን፡ እቲ መፅዩ ዝተብሃለ ሰነድ'ውን፡ ትሕዝትኡ ሓቂ ኣለዎ ድዩ የብሉን ኣይንፈልጥን። ናይ ሓደ ውድብ ድምፂ ጥራሕ ተሰሚዑ፡ ንዓና ኩሉ ነገር ተሸፋፊኑ፡ ናትና ከይተሰምዐ እዩ፡ እቲ ውሳነ ተወሲኑ" ኢሉ። ቦርድ መረፃ ክልል ትግራይ፡ ሰብ ሕድሪ ኣብ ዘይሕጋዊ ስራሕ ይሳተፍ ኣሎ ዝብል ክሲ ስለዝቐረበሉ፡ ካብ ተዓዛብነት እቲ መረፃ ከምዝኣገዶም ዋላ እኳ እንተገለፀ፡ ኣቦ ወንበር ሰብ ሕድሪ ዶክተር ጎይቶኦም ግና ነዚ ኣይቕበሎን። "ንሕና ክንጣየሽ ከለና ትግራይ ናይ ፍትሒ ዓዲ ክትኸውን፣ ናይ ሕጊ ልዕልና ክኽበረላ፣ ዲሞክራስን ሰላምን ክዕንብብ እዩ ቃልስና፡ ካልእ ዕላማ የብልናን" ብምባል፡ እቲ ዘይሕጋዊ ስራሕ ይሰርሕ" ዝብል ነቲ ማሕበር ዝገልፅ ከምዘይኮነ ይዛረብ። "እዚ ሲቪል ማሕበር፡ ባዕሉ ብዝተቓለሰሉ ኣብ መወዳእታ ሰዓት ኣብዚ ታሪኻዊ መረፃ እዚ ከይሳተፍ ፡ ናትና ዓሻራ ከይህልዎ ዝደልይ ኣካል እዩ ከምኡ ገይሩ'ምበር፡ ንሕና ኣብ ሕጋዊ ዘይኮኑ ነገራት ንሳተፈሉ ዋላ ሓደ ምኽንያት የብልናን፡ ታሪኽናን ኣመፃፅኣናን'ውን ነዚ ኣይገልፅን። እቲ ቦርድ መረፃ ኣብዚ ሕዚ ሰዓት ስራሕ ስለዝበዝሖ ከምዚ ዓይነት ሰነዳት ከፃርይ እኹል ሓይሊን ግዘን የብሉን። ግና ኣብ ኣፋን ዕርበታን ኣብዚ ታሪኻዊ መረፃ እዚ ማሕበር ዓሻርኡ ከየንብር'ምበር ካልእ ዕላማ የብሉን" ይብል። ምንጪ ስእሊ, Goitom Aregawi, Medical Dr እቲ ማሕበር ኣብ ዘይሕጋዊ ነገራት እንተተሳቲፍና'ውን ሕጊ እዩ ክሓተና ዝግባእ ዝብል ዶክተር ጎይቶኦም፡ ክሳብ ሕዚ ግና ብሕጊ ዝተሓተትዎ ነገር ከምዘየለ ይገልጽ። "በብእዋኑ እዚ ማሕበር እዚ ኣብ ትግራይ ህዝቢ ብምንቃሕ ካብ ማሕበራዊ መሰረትና ክነቕለና እዩ ኢሎም ዝሓስቡ፡ ወይ ድማ እዚ ውዳበ እዚ ኩሉ ግዘ ኣብ ዝገብሮም መድረኻት ፍትሒ፣ ልምዓትን ሰናይ ምምሕዳርን ክፍተታት ክለዓሉ ከለዉ፡ ኣብቲ ሕማቕ ተግባር ዝተሳተፉ ሰባት ኩሉ ግዘ ክውቀሱ'ዮም፤ ንሳቶም ከኣ ኣንፃርና ደው ክብሉ'ዮም። ንሕና'ውን እዚ ኣሚንና ኢና ናብ ቃልሲ ኣቲውና" ይብል። እቲ ብህወሓት ዝቐረበሎም ክሲ እንታይ ምዃኑ ንምፍላጥ፡ ንቦርድ መረፃ ክልል ትግራይ ከምዝሓተቱን፡ ንሕቶኦም ምላሽ ከምዘይረኸቡን'ውን ገሊፁ። "ብዙሕ ግዘ ሓቲትና፡ ኣርባዕተ ሓሙሽተ ግዘ ተመላሊስና እቲ ቀሪብልኩም ዝተብሃልና ክሲ ሰነድ ክወሃበና ኣይከኣለን። ንሕና ዝመፀና መፀለምታ ይኹን ሰነድ ናይ ምፍላጥ መሰል ኣለና እዩ። ክሳብ ሕዚ ግና እዚ መሰል እዚ ክኽበረልና ኣይከኣለን" ይብል እቲ ኣቦወንበር። ቦርድ መረፃ ትግራይ ከ እንታይ ይብል?
